Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A Pénztár a közölt törzsszámon az akkor hatályos társadalombiztosításról szóló 1975. évi II. törvény 103/D. § (7) bekezdése alapján egyéni vállalkozóként vette nyilvántartásba.
Paragraph Index: 714

A Pénztár a közölt törzsszámon az akkor hatályos társadalombiztosításról szóló 1975. évi II. törvény 103/D. § (7) bekezdése alapján egyéni vállalkozóként vette nyilvántartásba. A törvény a többes jogviszonyú kezdő egyéni vállalkozók járulékfizetési kötelezettségét 1997. január 1-jétől 39+6%- ban szabályozta, a tárgyhónapot megelőző hónap első napján érvényes minimális bér összege után (a jelzett időben a minimális bér 17 000 Ft/hó volt). A vizsgálat azt is megállapította, hogy a Pénztár által rendszeresített a törzsszám kiadásról szóló értesítéssel egyidejűleg az ügyfeleknek (a panaszosnak is) megküldésre kerülő részletes tájékoztató a jogszabálynak megfelelően, kellő tájékoztatást ad. Mivel a kiküldött törzsszám értesítőn ügyintézői aláírás nem szerepelt, a mulasztást elkövető köztisztviselő a vizsgálat megindulását követően osztályvezetői figyelmeztetésben részesült. A panaszos az 1998. január 1-jétől hatályos szabályoknak megfelelően az Egészségbiztosítási Pénztár folyószámlája egyenlegének közlésével egyidejűleg fizetési kötelezettségei részletezéséről számlakivonatot kapott. A Fővárosi és Pest Megyei Egészségbiztosítási Pénztár, bár a panaszos jogviszonya 1997. március 10-től áll fenn, késedelmi pótlékot csak 1997. október 10-től számolt fel. 1999/79/II. szám Az állampolgári jogok országgyűlési biztosa általános helyettese felhívta a panaszos figyelmét — többes jogviszony esetén is — a járulékfizetési kötelezettség felső határára, valamint arra, hogy jogorvoslati lehetőségével élve forduljon a Pénztár igazgatójához, aki a késedelmi pótlék mérséklése, illetőleg elengedése, esetleg a tőketartozás részletben történő kiegyenlítése tekintetében méltányossági jogkörrel rendelkezik. OBH 9362/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a 70/E. § (1)—(2) bekezdésében védett szociális biztonsághoz való joggal összefüggésben visszásságot okoz, hogy a panaszos előnyugdíj igényét jogosultság hiányában el kellett utasítani, mert a Fővárosi és Pest Megyei Nyugdíjbiztosítási Igazgatóság a korábbi szociálpolitikai egyezmény megszűnése miatta nem vehette figyelembe a panaszosnak a volt NDK-ban szerzett szolgálati idejét. A panaszos azért fordult segítségért az állampolgári jogok országgyűlési biztosa általános helyetteséhez, mert a Fővárosi és Pest Megyei Nyugdíjbiztosítási Igazgatósághoz benyújtott előnyugdíj igényének elbírálásakor szolgálati időként nem vették figyelembe az 1969. szeptember 28.—1972. szeptember 29-ig a volt NDK-ban munkaviszonyként eltöltött idejét. Az 1944. szeptember 23-án született panaszos hölgy az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes